JY LEES NOU Gewilde Afrikaanse sangeres sterk aan in die hospitaal
Die Afrikaanse sangeres sterk tans aan in die hospitaal nadat sy nierinfeksie opgedoen het.
"Sy het laas Woensdag inmekaar gesak en is hospitaal toe gevat," vertel Charlize Berg se ma en bestuurder, Ilse van der Berg, vir ons. "Sy het 'n ruk terug begin siek raak. Elke keer is sy vir iets behandel en dan het sy net die volgende week weer siek geraak," sê Ilse.
Charlize het 'n ruk terug 'n blaasinfeksie gehad. "Dit het toe in die niere ingetrek. Toe kry sy nierpypontsteking. Die dokter het medisyne gegee, maar dit het nooit opgeklaar nie. Sy het nou nierinfeksie," bevestig Ilse.
Charlize sterk tans aan by die Netcare Unitas-hospitaal in Centurion. "Sy reageer goed op behandeling. Sy kry elke dag binneaarse antibiotika. Sy behoort hopelik vandag ontslaan te raak. Ons hou duim vas," vertel Ilse.
Charlize het oor die naweek laat val dat sy in die hospitaal opgeneem is. "Na vier dae in die hospitaal vir baie erge nier, blaas, oor en mond-infeksie, is dit vinnig wat 'n mens net weer agterkom hoe kosbaar elke oomblik van die lewe is," het sy Saterdag op Instagram vertel.
"Hoe elke asem maar net aan ons geleen is deur een genadige, amazing God wat omgee en ons so baie lief het. Die jaar was sover vir my crazy en dis so maklik om jouself in die proses so bietjie te kan verloor. Die tydjie van rus en totaal en al oorgee aan Sy genade het baie weer net in perspektief gesit en my net weer laat besef hoe kosbaar die verhouding is wat jy het met God," het sy gesê.
Daar was darem goeie nuus. Sy't gister op Instagram laat val haar liedjie Asof Liefde Nie Seer Maak nie boer bo-aan Jacaranda se SA Top 20-lys. Veels geluk!
Nogsteeds in die hospitaal ????‍?? MAAR op 'n goeie noot ???Dankie JULLE! "Asof liefde nie seer maak nie" het nou nommer 1 gegaan op #jacasatop20 @jacarandafm ??????? #HOORAY vir die van julle wat nog nie my Album het nie, gaan gee hom bietjie 'n luister #asjyweetdisliefde #braaf #asofliefdenieseermaaknie #thankful #blessed #gift #surprise #amazing #beautiful #album #proudly #southaftican #afrikaans #pop #artist #ontothenext #watchthisspace #love #listen #goingforit #dream #big #beyou #workit #radio #top20 #numberone
A post shared by Charlize Berg (@charlizeberg) on Jul 2, 2017 at 11:50am PDT
Charlize en haar skoolliefde, Warren Linden, 'n kandidaat-argitek van Pretoria, het in April afgehaak.
Warren & Charlize se droom troue in die week se @huisgenoot nou op die rakke! www.diaan.co.za @viatv #wedddinggown #weddingsuit #beautifulbride #lacegown #celebritywedding
A post shared by Diaan Daniels (@diaandaniels) on Apr 28, 2017 at 9:14am PDT
Die paartjie en Charlize se hartsmense is tans op die kassie te sien in hul werklikheidsreeks Die Bergs op VIA (DStv-kanaal 144).
Ons ontmoet die Afrikaanse sangeres Charlize Berg en haar gesin en in die eerste episode kry ons 'n blik op die dinge wat hulle saambind. Die kinders verlaat die nes en trek in hul nuwe huis in. Ook te sien op ShowMax #diebergs